ബിഗ് ബോസ് താരം യാഷികാ ആനന്ദിന്റെ നില ഗുരുതരം തെന്നിന്ത്യന് പ്രേക്ഷകരുടെ പ്രീയങ്കരിയായ താരമായ യാഷികാ ആനന്ദിന് വാഹനാപകടത്തില് ഗുരുതര പരിക്ക്. താരത്തിന്റെ ആരോഗ്യ നില ഗുരുതരമായി തുടരുകയാണ്. തമിഴ്നാട്ടിലെ മഹാബലിപുരത്തിന് സമീപം ഈസ്റ്റ് കോസ്റ്റ് റോഡില് വെച്ചാണ് അപകടം സംഭവിച്ചത്. ശനിയായഴ്ച അര്ധരാത്രിയോടെയാണ് സംഭവം. സുഹൃത്തുക്കളൊപ്പം സഞ്ചരിക്കവേ കാര് നിയന്ത്രണം വിട്ട് മീഡിയനില് ഇടിക്കുകയായിരുന്നു. തുടര്ന്ന് നടിയെയും സുഹൃത്തുക്കളെയും ചെന്നൈയിലെ സ്വകാര്യ ആശുപത്രിയിലേക്ക് കൊണ്ടുപോയി. സംഭവ സ്ഥലത്ത് തന്നെ നടിയുടെ ഒരു സുഹൃത്ത് മരണപ്പെടുകയും ചെയ്തു. തമിഴില് വിവാദമായ ഇരുട്ടറയില് മുരട്ടു കുത്ത് എന്ന അഡല്റ്റ് കോമഡി ചിത്രത്തിലൂടെയാണ് യാഷിക ശ്രദ്ധേയയാവുന്നത്. വെറും പതിനെട്ടു വയസു മാത്രം പ്രായമുള്ള യാഷിക സിനിമയില് എത്തും മുന്പ് തന്നെ തരംഗങ്ങള് ഇന്സ്റ്റാഗ്രാം ചിത്രങ്ങളിലൂടെ സൃഷ്ടിച്ചിരുന്നു. സിനിമയില് ഒട്ടേറെ ആരാധകരുള്ള യാഷിക, ബിഗ് ബോസിലൂടെ വീണ്ടും ആരാധകരുടെ മനം കവര്ന്നു ബിഗ് ബോസില് ജയി ആയില്ലെങ്കില് കൂടി ഒട്ടേറെ ആരാധകരെ സമ്ബാദിക്കാന് സാധിച്ചു. പ്രമുഖ സംവിധായകനെതിരെ മീ ടൂ ആരോപണം യാഷിക ഉയര്ത്തിയിരുന്നു. വിജയ് ദേവരകൊണ്ട നായകനായ നോട്ടയ്ക്കു പുറമെ കവലൈ വേണ്ടാം ,ധ്രുവങ്കള് പതിനാറ്,മാനിയാര് കുടുംബം തുടങ്ങിയ സിനിമകളിലും നടി അഭിനയിച്ചിരുന്നു